CELEX: 62020TN0041
Language: et
Date: 2020-01-24 00:00:00
Title: kohtuasi T-41/20: 24. jaanuaril 2020 esitatud hagi – Di Bernardo versus komisjon

9.3.2020   
            
            
               ET
            
            
               Euroopa Liidu Teataja
            
            
               C 77/60
            
         
      24. jaanuaril 2020 esitatud hagi – Di Bernardo versus komisjon
      (kohtuasi T-41/20)
      (2020/C 77/81)
      Kohtumenetluse keel: prantsuse
      
         Pooled
      
      
         Hageja: Danilo Di Bernardo (Brüssel, Belgia) (esindajad: advokaadid S. Orlandi ja T. Martin)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada 29. novembri 2018. aasta kohtuotsuse T-811/16 täitmiseks tehtud 13. märtsi 2019. aasta otsus;
               
            
                  —
               
               
                  mõista hagejale tekitatud varalise kahju eest komisjonilt tema kasuks välja 50 000 eurot ning mittevaralise kahju eest 7 000 eurot, mida võib menetluse käigus suurendada;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et konkursikomisjon rikkus konkursiteadet, sest selles kehtestatud konkursile lubamise tingimused kitsendavad õigusvastaselt selle teate ulatust. Hageja väidab sellega seoses, et konkursikomisjon eiras konkursiteadet, kui ta kehtestas konkursile lubamise tingimused, mille tulemusel ei ole võimalik arvesse võtta sellist töökogemust, mis on võrreldav hageja kogemusega ning mis ometi on kooskõlas konkursiteates seatud nõuetega.
               
            
                  2.
               
               
                  Teine väide, et vaidlustatud otsuse tegemisel on tehtud ilmseid hindamisvigu; see väide puudutab küsimust, kas hageja töökogemus on seotud konkursiteates kirjeldatud tööülesannetega.